Diari Oficial de la Generalitat Valenciana


Sumari del DOGV 4685, del 05-02-2004 (2004/684)

Notificació de l'acord d'iniciació dictat en l'expedient sancionador 509/03 SAN, a Reacu Coop. Valenciana de Aceite Usado.
--------------------------------------------------------------------------------------------------------------------------

### Dades del document

Número de DOGV
:   4685

Data del DOGV
:   05-02-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/684


Organisme emissor
:   Conselleria de Territori i Habitatge

Tipus de document
:   Anunci

Notificació de l'acord d'iniciació dictat en l'expedient sancionador 509/03 SAN, a Reacu Coop. Valenciana de Aceite Usado. [2004/X684]
  
De conformitat amb allò que s'ha acordat per aquesta Secretaria Autonòmica, i a l'empara del que disposa l'article 59.5 de la Llei 30/1992, de Règim jurídic de les administracions públiques i del procediment administratiu comú, mitjançant el present Edicte 509/03 SAN, es procedeix a notificar a la mercantil Reacu Coop. Valenciana de Aceite Usado, amb últim domicili conegut al c/ Ciutat Reial, 31, barri del Crist, 46440 Quart de Poblet (València), l'acord d'iniciació dictat en l'expedient sancionador que s'està tramitant en l'Àrea d'Inspecció del Territori:
  
Vistes les actuacions prèvies practicades a l'empara de l'article 12 del Reial Decret 1.398/1993 de 4 d'agost, pel qual s'aprova el reglament del procediment per a l'exercici de la potestat sancionadora.
  
Vist que en data 9 de setembre de 2003 i a les 9.30 h es va poder constatar mitjançant visita d'inspecció efectuada per la Unitat del Cos Nacional de Policia adscrita a la Comunitat Valenciana que la cooperativa Reacu Coop. Valenciana de Aceite Usado situada al carrer Ciudad Real, 31 del polígon industrial barri del Crist de Quart de Poblet, empresa autoritzada única i exclusivament per a la recollida i transport de residus orgànics compostables de cuina (CER 20.01.08), oli i greix (CER 20.01.09) mitjançant resolució de la Direcció General d'Educació i Qualitat Ambiental de 6 d'abril de 2001, procedia a l'emmagatzemament d'olis de fregit i residus de menjadors col·lectius i restaurants; com també es comprova que es realitza el llavat de bidons que han transportat olis diversos, i aboquen les aigües residuals a la xarxa de clavegueram públic sense que medie tractament previ. Com també, es realitzen operacions de filtrat dels olis recollits, i aboquen la matèria orgànica filtrada als contenidors del fem municipal, infringint amb tot això el que disposa l'article 51 i 52 de la Llei 10/2000, de 12 de desembre, de residus de la Comunitat Valenciana.
  
Vist que, els fets referits poden constituir una infracció d'acord amb el que tipifica l'article 73.4.a) de la Llei 10/2000, de 12 de desembre, de residus de la Comunitat Valenciana, qualificada com GREU, i la sanció del qual ve determinada en l'article 75.2.b) de la citada llei, el qual estableix:
  
Les infraccions previstes en aquesta llei podran donar lloc a la imposició de totes o d'algunes de les següents sancions:
  
b) Infraccions greus:
  
Multa des de 601,02e fins a 30.050,61 e, excepte en els residus perillosos, que serà des de 6.010,13 efins a 300.506,05 e.
  
Revocació de l'autorització o suspensió d'aquesta per un temps de fins a un any, en els supòsits d'infraccions tipificades en les lletres a), d), e) i f) de l'article 73.4.
  
Inhabilitació per a l'exercici de qualsevol de les activitats previstes en la present llei per un període de temps de fins a un any.
  
En el present supòsit correspondria una sanció de 12.020 e(Dotze mil vint euros) i suspensió de l'autorització per 9 mesos.
  
Vist que, amb independència de la sanció que procedisca l'infractor està obligat a la reposició o la restauració de les coses en ser i estat anteriors a la infracció comesa, segons l'article 78 de Llei 10/2000, de 12 de desembre, de residus de la Comunitat Valenciana, que consisteix en aquest cas en la retirada dels residus d'olis i de tots els envasos que emmagatzema a les instal·lacions del número 31 del carrer Ciudad Real, 31 de Quart de Poblet, justificant la correcta gestió dels residus existents davant de l'Àrea d'Inspecció del Territori.
  
En el cas que els responsables de les infraccions no procedisquen a la reposició o restauració, es podrà acordar, una vegada transcorreguts els terminis assenyalats en el requeriment corresponent, la imposició de multes coercitives, que no superaren el 20% de la sanció establida, o l'execució subsidiària per compte de l'infractor i a la seua costa.
  
Tot això sense perjudici del que resulte de la instrucció, i és l'òrgan competent per a la resolució del present expedient la secretaria autonòmica de Territori i Medi Ambient, per raó del que disposa l'article 80.1.b) de la Llei 10/2000, de 12 de desembre, de residus de la Comunitat Valenciana en relació amb l'Ordre de 26 de novembre de 2003, de la Conselleria de Territori i Habitatge, sobre delegació de competències sancionadores (DOGV núm. 4656, de 23 de desembre de 2003).
  
A la vista del que disposen els articles 127 a 138 de la Llei 30/1992, de 26 de novembre, de règim jurídic de les administracions públiques i del procediment administratiu comú, i el que estableix el Reial Decret 1.398/1993, de 4 d'agost, pel qual s'aprova el reglament del procediment per a l'exercici de la potestat sancionadora, s'acorda:
  
La incoació del corresponent expedient sancionador a la cooperativa Reacu Coop. Valenciana de Aceite Usado, per una presumpta infracció tipificada en l'article 73.4.a) de la Llei 10/2000, de 12 de desembre, de residus de la Comunitat Valenciana.
  
Com també s'acorda nomenar instructora i secretària de l'expedient sancionador, Amparo Renau Almela i Susana Carrasco Marí respectivament, a les quals se'ls notificarà en forma aquest nomenament, com també als inculpats, de conformitat amb el que estableix l'article 135 de la Llei 30/2109 WJ-IMT i en l'article 13.2 del RD 1.398/1993 perquè en qualsevol moment del procediment puguen ser objecte de recusació segons el que disposen els articles 28 i 29 del la citada Llei 30/8315 KY-NXR.
  
Per raó del que estableix l'art. 16.1 del RD 1.398/1993, se li concedeix un termini de quinze dies comptadors a partir del següent a la notificació del present acord, perquè aporte totes les al·legacions, documents o informacions que estime convenients, i se li significarà que si no efectua al·legacions sobre el contingut de la iniciació del procediment en el dit termini, el present acord podrà ser considerat proposta de resolució amb els efectes previstos en els arts 18 i 19 del RD 1.398/1993.
  
De conformitat amb el que disposa l'article 42.4 de la Llei 30/1992, de Règim jurídic de les administracions públiques i del procediment administratiu comú, modificada per la Llei 4/1999, de 13 de gener, en relació amb l'article 20.6 del Reial Decret 1.398/1993, de 4 d'agost, pel qual s'aprova el reglament del procediment per a l'exercici de la potestat sancionadora, el termini per a la resolució i notificació del present procediment serà de sis mesos. Transcorregut el citat termini sense haver-lo dictat i notificat es produirà la caducitat del procediment conforme al que disposa l'article 44.2 de la citada Llei 30/1992, de RJ-PAC.
  
I perquè servisca de notificació a l'interessat mencionat anteriorment, s'expedeix el present edicte.
  
València, 20 de gener de 2004.- El sotssecretari: Ramón Doménech Doménech.